มิสแกรนด์ไทยแลนด์

มิสแกรนด์ไทยแลนด์ (Miss Grand Thailand) เป็นการประกวดนางงามในประเทศไทย ซึ่งจัดขึ้นเป็นครั้งแรกเมื่อ พ.ศ. 2556 โดยมีณวัฒน์ อิสรไกรศีล เป็นประธานกองประกวด, อิงฟ้า วราหะ เป็นผู้จัดการกองประกวด และวรัญชนา ระดมเล็ก เป็นรองผู้จัดการกองประกวด เพื่อส่งผู้ชนะเลิศเป็นตัวแทนประเทศไทยเข้าประกวดมิสแกรนด์อินเตอร์เนชันแนล และมีการส่งผู้ได้รับรางวัลรองชนะเลิศและผู้เข้ารอบสุดท้ายต่าง ๆ ไปประกวดยังเวทีนานาชาติอื่น ๆ 
ในปี พ.ศ. 2559 กองประกวดมิสแกรนด์ไทยแลนด์ได้มีการเปลี่ยนรูปแบบใหม่ให้เหมือนกับการประกวดนางงามในสหรัฐ, ประเทศฝรั่งเศส และประเทศเวเนซุเอลา โดยการให้ทั้ง 77 จังหวัดจัดการประกวดมิสแกรนด์ขึ้น เพื่อหาตัวแทนของแต่ละจังหวัด โดยให้ใช้ชื่อ "มิสแกรนด์" แล้วตามด้วยจังหวัด เช่น มิสแกรนด์นครนายก มิสแกรนด์นครปฐม มิสแกรนด์นครพนม มิสแกรนด์นครราชสีมา เป็นต้น
ผู้ดำรงตำแหน่งมิสแกรนด์ไทยแลนด์คนปัจจุบันคือศรัณย์รัชต์ เผือกพิพัฒน์ จากมิสแกรนด์ภูเก็ต

**ประวัติ**
มิสแกรนด์ไทยแลนด์เป็นเวทีการประกวดความงามระดับประเทศ เพื่อส่งออกตัวแทนประเทศไทยเพื่อไปประกวดเวทีระดับนานาชาติ โดยผู้ดำรงตำแหน่งสูงสุดจะได้ทำการส่งออกไปยังมิสแกรนด์อินเตอร์เนชันแนล ขณะที่รองชนะเลิศหรือผู้เข้าประกวดคนอื่นๆ จะได้ส่งออกในเวทีระดับนานาชาติอื่นๆ อาทิ มิสทัวริซึมอินเตอร์เนชันแนล, เดอะมิสโกลบ, มิสออราอินเตอร์เนชันแนล เป็นต้น
มิสแกรนด์ไทยแลนด์ได้เริ่มการประกวดครั้งแรกในปี พ.ศ. 2556 โดยมีณวัฒน์ อิสรไกรศีล เป็นผู้ก่อตั้งการประกวด และมีผู้ชนะคนแรกคือ ญาดา เทพนม จากจังหวัดประจวบคีรีขันธ์ ในปี พ.ศ. 2559 เป็นปีแรกที่กองประกวดมิสแกรนด์ไทยแลนด์ได้นำรูปแบบการประกวดแบบ 77 จังหวัดเข้ามาใช้ในการประกวดโดยได้จัดงานแถลงข่าวอย่างเป็นทางการในวันที่ 1 เมษายน พ.ศ. 2559 โดยผู้ชนะในการประกวดแบบระบบจังหวัดคนแรกคือ สุภาพร มะลิซ้อน จากมิสแกรนด์สงขลา
ในวันที่ 17 มีนาคม พ.ศ. 2563 ภายหลังจากการแถลงข่าวเตรียมจัดการประกวดมิสแกรนด์ไทยแลนด์ 2020 ณ ศูนย์การค้าเอ็มบีเค เซ็นเตอร์ องค์กรได้มีการประกาศยกเลิกสัญญาถ่ายทอดสดมิสแกรนด์ไทยแลนด์ผ่านทางช่อง 7 และต่อมาในวันที่ 19 มิถุนายน ปีเดียวกัน ได้มีการออกมาแถลงว่ามิสแกรนด์ไทยแลนด์จะถ่ายทอดสดที่ช่องวัน 31
ตั้งแต่ พ.ศ. 2565 เป็นต้นไป การประกวดมิสแกรนด์ไทยแลนด์ได้ดำเนินการเผยแพร่กิจกรรมต่าง ๆ ทั้งในรูปแบบการถ่ายทอดสดและการบันทึกสื่อล่วงหน้าแล้วนำมาออกอากาศ ผ่านทางออนไลน์ ประกอบด้วยช่องยูทูบ/ติ๊กต็อก แกรนด์ทีวี และเพจเฟซบุ๊ก มิสแกรนด์ไทยแลนด์ โดยไม่มีการถ่ายทอดสดผ่านสถานีโทรทัศน์อีก

**การคัดเลือกตัวแทนและกิจกรรมการประกวด**
แผนที่แสดงระบบกลุ่มภูมิภาคในการประกวดมิสแกรนด์ไทยแลนด์:
ในการประกวดมิสแกรนด์ไทยแลนด์ นั้น บริษัท มิสแกรนด์ อินเตอร์เนชั่นแนล จำกัด (มหาชน) ซึ่งเป็นเจ้าของลิขสิทธิ์การประกวดมิสแกรนด์ไทยแลนด์ได้กำหนดให้มีการคัดเลือกผู้เข้าแข่งขันจากทุกจังหวัดทั่วประเทศ โดยมอบอำนาจให้ผู้อำนวยการการประกวดระดับจังหวัด หรือโปรวินเชียลไดเรกเตอร์ (Provincial Director; PD) เป็นผู้ดำเนินการจัดการประกวดในพื้นที่นั้นๆ อย่างไรก็ตาม การจัดประกวดเพื่อหาตัวแทนในระดับจังหวัดอาจใช้วิธีการคัดเลือกตัวแทนหลายจังหวัดพร้อมกันในครั้งเดียว หรือแยกเฉพาะจังหวัดนั้นๆ ทั้งนี้ขึ้นอยู่กับดุลพินิจของผู้อำนวยการกองประกวดระดับจังหวัด
ในเดือนมกราคม พ.ศ. 2566 กองประกวดมิสแกรนด์ไทยแลนด์ได้ประกาศว่า ผู้ที่ผ่านการประกวดมิสยูนิเวิร์สไทยแลนด์ ตั้งแต่ปี พ.ศ. 2565 และนางสาวไทยตั้งแต่ปี พ.ศ. 2566 ซึ่งรวมถึงผู้เข้าประกวดมิสยูนิเวิร์สไทยแลนด์และนางสาวไทยในระดับจังหวัด แม้ไม่ได้รับตำแหน่งก็ตาม จะไม่มีสิทธิ์เข้าร่วมประกวดมิสแกรนด์ไทยแลนด์ อนึ่ง ทั้งสองเวทีดังกล่าวอยู่ในความดูแลของ บจก.ทีพีเอ็น โกลบอล ต่อมา ณวัฒน์ อิสรไกรศีล ผู้อำนวยการกองประกวด ได้ยืนยันการประกาศดังกล่าว พร้อมระบุว่ามิสแกรนด์ไทยแลนด์จะไม่รับสตรีที่ผ่านการสมรสและ/หรือมีบุตรแล้ว รวมถึงสตรีข้ามเพศ เข้าร่วมการประกวดอีกด้วย
ทั้งนี้ผู้เข้าประกวดจะต้องมีคุณสมบัติโดยอิงตามหลัก 4 บี (4B) ของกองประกวดซึ่งได้แก่ รูปร่าง (Body), ความงาม (Beauty), ความฉลาด (Brain) และธุรกิจ (Business)

**การคัดเลือกตัวแทน**
ตั้งแต่การประกวดมิสแกรนด์ไทยแลนด์ 2020 นั้น ได้กำหนดให้มีการคัดเลือกผู้เข้าแข่งขันจากทุกจังหวัดทั่วประเทศ โดยมอบอำนาจให้ผู้อำนวยการการประกวดระดับจังหวัดเป็นผู้ดำเนินการจัดการประกวดในพื้นที่นั้น ๆ เพื่อหาตัวแทนในระดับจังหวัดอาจใช้วิธีการคัดเลือกตัวแทนหลายจังหวัดพร้อมกันในครั้งเดียว หรือแยกเฉพาะจังหวัดนั้น ๆ
ในการแข่งขันระดับประเทศ ตัวแทนจังหวัดทั้ง 77 คน จะถูกแบ่งออกแบ่งเป็น 4 กลุ่ม ได้แก่ กลุ่มจังหวัดภาคเหนือ 17 คน, ภาคอีสาน 20 คน, ภาคกลาง 22 คน และภาคใต้ 18 คน โดยการคัดเลือกผู้เข้ารอบจะคัดเลือกตามกลุ่มจังหวัด ซึ่งจะมีผู้ผ่านเข้ารอบในรอบ 20 คนสุดท้าย, 10 คนสุดท้าย, และ 5 คนสุดท้าย กลุ่มจังหวัดละ 5, 2 และ 1 คน ตามลำดับ นอกจากนี้ผู้ชนะรางวัลมิสป็อปปูลาร์โหวตจากการโหวตผ่านทางแอปพลิเคชันจะผ่านเข้ารอบ 10 คนสุดท้ายโดยอัตโนมัติ ทั้งนี้ในรอบ 10 คนสุดท้าย และรอบ 5 คนสุดท้าย ผู้ที่ได้รับเลือกจากณวัฒน์ อิสรไกรศีล หรือบอสชอยส์จะได้สิทธิ์ผ่านเข้าสู่รอบถัดไปโดยอัตโนมัติ

**ผู้ดำรงตำแหน่ง**

**ทำเนียบมิสแกรนด์ไทยแลนด์**
File:Saranrat Pueakpipat 02.png|thumb|center|มิสแกรนด์ไทยแลนด์ 2025ศรัณย์รัชต์ เผือกพิพัฒน์ภูเก็ต
ไฟล์:Malin Chara-anan 2024.png|มิสแกรนด์ไทยแลนด์ 2024มาลิน ชระอนันต์ภูเก็ต
File:Thaweeporn Phingchamrat.jpg|มิสแกรนด์ไทยแลนด์ 2023ทวีพร พริ้งจำรัสชุมพร
ไฟล์:Engfa Waraha at "The Paradise of Thorns" gala premiere, 19 August 2024.png|มิสแกรนด์ไทยแลนด์ 2022อิงฟ้า วราหะกรุงเทพมหานคร
ไฟล์:Indy Johnson.png|มิสแกรนด์ไทยแลนด์ 2021อินดี จอห์นสันปทุมธานี
ไฟล์:น้ำ พัชพร 05.png|มิสแกรนด์ไทยแลนด์ 2020พัชรพร จันทรประดิษฐ์ระนอง
ไฟล์:Arayha Suparurk.png|มิสแกรนด์ไทยแลนด์ 2019อารยะ ศุภฤกษ์นครพนม
ไฟล์:น้ำอ้อย ชนะพาล.png|มิสแกรนด์ไทยแลนด์ 2018น้ำอ้อย ชนะพาลภูเก็ต
ไฟล์:Premika P. Pasinetti.png|มิสแกรนด์ไทยแลนด์ 2017ปาเมลา ปาสิเนตตีกระบี่
ไฟล์:Supaporn Faye Malisorn.png|มิสแกรนด์ไทยแลนด์ 2016พีรญา มะลิซ้อนสงขลา
ไฟล์:Rattikorn Kunsom.png|มิสแกรนด์ไทยแลนด์ 2015รัตติกร ขุนโสมสงขลา
ไฟล์:ปรภัสสร วรสิรินดา.png|มิสแกรนด์ไทยแลนด์ 2014ปรภัสสร วรสิรินดานครราชสีมา
ไฟล์:Yada Theppanom.png|มิสแกรนด์ไทยแลนด์ 2013ญาดา เทพนมประจวบคีรีขันธ์

**ตารางตำแหน่ง**
ตารางต่อไปนี้แสดงจำนวนผู้เข้าประกวดที่เป็นตัวแทนของประเทศไทยในการประกวดระดับนานาชาติ (เฉพาะการประกวดประจำปีที่เสร็จสิ้นแล้ว) ภายใต้บริษัท มิสแกรนด์ อินเตอร์เนชั่นแนล จำกัด (มหาชน) โดยมีรายละเอียดเฉพาะแฟรนไชส์ระดับนานาชาติปัจจุบันที่กลุ่มบริษัท มิสแกรนด์ อินเตอร์เนชั่นแนล จำกัด (มหาชน) ถือครอง.

**อ้างอิง**

**แหล่งข้อมูลอื่น**
 missgrandthailand- missgrandthailand- c=UCOuId57F0KOwFkLXCdTQSNw- missgrandthailand- missgrandth
หมวดหมู่:มิสแกรนด์ไทยแลนด์
มิสแกรนด์ไทยแลนด์
หมวดหมู่:มิสแกรนด์อินเตอร์เนชันแนลแบ่งตามประเทศ